Diari Oficial de la Generalitat Valenciana


Sumari del DOGV 7992, del 03-03-2017 (2017/1713)

CORRECCIÓ d'errades de la Resolució de 25 de gener de 2017, de la Conselleria d'Educació, Investigació, Cultura i Esport, per la qual es convoquen, per a l'exercici 2017, subvencions del Programa per a la promoció de la investigació científica, el desenvolupament tecnològic i la innovació a la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7992

Data del DOGV
:   03-03-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/1713


Data del document
:   30-01-2017

Organisme emissor
:   Conselleria d'Educació, Investigació, Cultura i Esport

Tipus de document
:   Correcció d'errades

Correcció d'errades

 Descriptors 

:   * Conselleria d'Educació, Investigació, Cultura i Esport
    * ajuda pública

CORRECCIÓ d'errades de la Resolució de 25 de gener de 2017, de la Conselleria d'Educació, Investigació, Cultura i Esport, per la qual es convoquen, per a l'exercici 2017, subvencions del Programa per a la promoció de la investigació científica, el desenvolupament tecnològic i la innovació a la Comunitat Valenciana. [2017/1713]  
En data 30 de gener de 2017, s'ha publicat en el Diari Oficial de la Generalitat Valenciana la Resolució de 25 de gener de 2017, de la Conselleria d'Educació, Investigació, Cultura i Esport, per la qual es convoquen, per a l'exercici 2017, subvencions del Programa per a la promoció de la investigació científica, el desenvolupament tecnològic i la innovació a la Comunitat Valenciana. Havent-se detectat errors materials en la resolució i a fi d'adequar-la a l'article 48 de l'Ordre 86/2016, de 21 de desembre, de la Conselleria d'Educació, Investigació, Cultura i Esport, per la qual s'aproven les bases reguladores per a la concessió de subvencions del Programa per a la promoció de la investigació científica, el desenvolupament tecnològic i la innovació a la Comunitat Valenciana (DOGV 7943, 23.12.2016), es corregeixen en els termes següents:  
  
En l'annex IV, subvencions per a la contractació de personal investigador en fase postdoctoral, en l'apartat quart, criteris de valoració, punt 1,  
On diu:  
«a) Currículum del sol·licitant (50 %).  
1) Fins a 35 punts: publicacions, participació en congressos, cursos i esdeveniments de difusió científica.  
2) Fins a 15 punts: títols universitaris oficials, estades en altres centres universitaris, coneixements acreditats d'idiomes, premis extraordinaris fi de carrera o màster i altres premis obtinguts en convocatòries competitives.  
b) Interés cientificotècnic i repercussions de l'estada proposada en el treball d'investigació (30 %).  
1) Fins a 20 punts: qualitat cientificotècnica, rellevància i viabilitat del projecte. Repercussió de l'estada en el projecte de tesi.  
2) Fins a 10 punts: metodologia, disseny de la investigació i pla de treball, en relació amb el període de l'estada.  
c) Qualitat del centre receptor (20 %).  
1) Fins a 10 punts: qualitat del centre receptor en relació amb l'àrea científica del projecte segons els rànquings més prestigiosos a aquest efecte»;  
Ha de dir:  
«a) Currículum cientificotècnic de la persona sol·licitant (40 %).  
1) Fins a 20 punts: publicacions, contribucions en congressos, cursos i premis d'investigació.  
2) Fins a 10 punts: estades en altres centres d'investigació.  
3) Fins a 10 punts: participació en projectes d'investigació.  
b) Interés cientificotècnic i possibles repercu  
ssions del projecte d'investigació proposat, així com la viabilitat de la seua execució (30 %).  
1) Fins a 20 punts: qualitat cientificotècnica, rellevància i viabilitat del projecte.  
2) Fins a 10 punts: metodologia, disseny de la investigació i pla de treball, en relació amb el període de l'estada.  
c) Currículum cientificotècnic de les persones investigadores doctores, d'ambdós organismes, que avalen la sol·licitud (30 %).  
1) Fins a 15 punts: mèrits cientificotècnics de la persona que avala la sol·licitud en el centre contractant.  
2) Fins a 15 punts: mèrits cientificotècnics de la persona que avala la sol·licitud en el centre de destinació».  
  
En l'annex X, subvencions per a grups d'investigació consolidables, en l'apartat tercer, sol·licituds i documentació, punt 2.b.  
On diu:  
«Còpia de la resolució de la CNEAI on s'acredite el reconeixement dels trams de l'activitat investigadora o de la resolució on conste l'avaluació positiva dels trams de l'activitat investigadora per la CNEAI, de l'investigador principal, o còpia de la resolució de concessió dels projectes d'R+D+i dins del pla nacional o estatal, on conste la data d'inici i finalització»;  
Ha de dir:  
«Còpia de la resolució de la CNEAI o de l'AVAP on s'acredite el reconeixement dels trams de l'activitat investigadora o on conste l'avaluació positiva dels trams de l'activitat investigadora, de l'investigador principal, o còpia de la resolució de concessió dels projectes d'R+D+i dins del pla nacional o estatal, on conste la data d'inici i finalització».  
  
  
En l'annex XI, subvencions programa Prometeu per a grups d'investigació d'excel·lència, en l'apartat tercer, sol·licituds i documentació, punt 2.e.  
On diu:  
«Còpia de la resolució de la CNEAI on s'acredite el reconeixement dels trams de l'activitat investigadora o de la resolució on conste l'avaluació positiva dels trams de l'activitat investigadora per la CNEAI de l'investigador principal i de la resta dels membres del grup o còpia de la resolució de concessió dels projectes d'R+D+i dins del pla nacional o estatal, on conste la data d'inici i finalització»;  
  
Ha de dir:  
«Còpia de la resolució de la CNEAI o de l'AVAP on s'acredite el reconeixement dels trams de l'activitat investigadora o on conste l'avaluació positiva dels trams de l'activitat investigadora, de l'investigador principal i de la resta dels membres del grup o còpia de la resolució de concessió dels projectes d'R+D+i dins del pla nacional o estatal, on conste la data d'inici i finalització».  
  
  
València, 28 de febrer de 2017.- El conseller d'Educació, Investigació, Cultura i Esport: Vicent Marzà Ibáñez.